open-index/open-wikipedia-markdown huggingface dataset:
מלחמת נומנטיה

**מלחמת נומנטיה** או **המלחמה הקלטיאברית השלישית** היא מלחמה שנערכה באופן בלתי רציף בין הרפובליקה הרומית לבין העיר הלוזיטאנית נומנטיה בשנים 153 - 133 לפנה"ס.

## רקע
במהלך המלחמה הפונית השנייה כבשה הרפובליקה הרומית שטחים נרחבים בחצי האי האיברי מידי קרתגו. בשנת 197 לפנה"ס חולקה אדמה זו לשתי יחידות מנהלתיות, היספניה קיטריור (ספרד הקרובה) והיספניה אולטריור (ספרד הרחוקה), שכל אחת מהן נשלטה על ידי נציב עם סמכות של פרוקונסול. הפרובינקיות החדשות של רומא כללו רק את אזורי החוף המערביים והדרומיים של חצי האי והשלטון בפנים הארץ היה מחוץ לתחומם.

במהלך המאה ה-2 לפנה"ס החלו הרומיים להשתלט בהדרגתיות על היספניה, כאשר השבטים הקלטיאברים והלוזיטאנים נלחמים בהם בנחישות. הסיבות לכיבוש היו רבות: בנוסף לאינטרס הביטחוני שגילתה רומא בשליטה על היספניה, היו לה גם תמריצים כלכליים נרחבים. היספניה הייתה עשירה במשאבי כסף, זהב ואוצרות טבע אחרים. בנוסף, הנציבים שנשלחו אליה השתמשו במשרתם כדי להרוויח עושר פרטי על ידי ביזת שלל מלחמה ועושק. ההתפשטות הרומית ההולכת וגוברת וניצולם המתמשך של תושבי הפרוביניקה על ידי הנציבים הובילו למרידות חוזרות ונשנות מקרב אלה. הרומים הצליח לדכא את ההתמרדויות השונות ובשנת 153 לפנה"ס הגיעו לגבול נהר הדורו.

## מהלך המלחמה

נומנטיה הייתה עיר לוזיטאנית ששכנה על נהר הדורו. בשנת 153 לפנה"ס היא הותקפה לראשונה על ידי הרומים אולם הללו נכשלו בניסיון זה ונסוגו ממנה זמנית. לאורך העשור הבא הוכנעו בנות בריתה של העיר אחת אחרי השנייה על ידי הנציבים הרומים השונים, אולם היא עצמה הצליחה לעמוד נגד כוחות אלה. בשנת 137 לפנה"ס הצליח צבא נומנטיה לכתר צבא רומאי בפיקודו של הקונסול גאיוס הוסטוליוס מאנקינוס ולאלץ אותו לחתום על הסכם שלום.

הסנאט הרומי כפר בהסכם השלום ומאניקיוס, שערב בחייו להסכם, נשלח ערום וכבול לנומנטיה. הנומנאטים איבדו את יתרונם הצבאי והבינו שרומא נחושה בדעתה להכניעה.

בשנת 134 לפנה"ס נבחר סקיפיו אימיליאנוס, המנצח המהולל של המלחמה הפונית השלישית, למשרת הקונסול ברומא. הוא נבחר במיוחד כדי לנהל את המלחמה נגד העיר נומנטיה, במטרה להשמידה. עם בואו של סקיפו להיספניה הוא החל בפעולות אימון נוקשות והטיל משמעת כבדה על הצבא הרומי שהוצב שם. לאחר שהצבא הרומי עמד באמות המידה שלו הוא הצעיד אותו לעבר נומנטיה.

לאימיליאנוס היה יתרון מספרי ניכר על מגני העיר הלוזיטאנית, כאשר תחת פיקודו עמד כוח של שני לגיונות רומים, גדודי עזר שגויסו מקרב בעלות הברית באיטליה וכוחות עזר נוספים מקרב שבטי ספרד הכפופים לרומא. בתחילה השמיד אימיליאנוס את בסיס האספקה של הלוזיאטנים ואז הטיל על העיר מצור. העיר הוקפה מצפון ומדרום ומסביבה הוקם דייק. המצור נמשך כשמונה חודשים. לבסוף הכניע הרעב את תושבי העיר והם נכנעו. העיר נשרפה ותושביה השורדים נמכרו לעבדות.

## תוצאות המלחמה
הריסתה המוחלטת של נומנטיה שימשה כצעד הרתעתי ברור כלפי השבטים הקלטיאברים בהיספניה. למרות שהתסיסה בקרב שבטים אלו לא הסתיימה לחלוטין עד ימי אוגוסטוס, המלחמה הייתה אבן דרך ראשית בהשתלטות רומא על חצי האי האיברי וביסוס כוחה שם.

בנוסף, במהלך המלחמה בלט טריבון צבאי צעיר בשם גאיוס מריוס, אדם שישנה את פניה של הרפובליקה ללא הכר.

## לקריאה נוספת
* ישראל שצמן, **תולדות הרפובליקה הרומית**, עמודים 197 -202, הוצאת מאגנס
* יובל נח הררי, **[[קיצור תולדות האנושות]]** עמודים 192-193

## קישורים חיצוניים

קטגוריה:ספרד: היסטוריה
נומנטיה, מלחמת
נבחרת אזרבייג'ן בכדורגל

**נבחרת אזרבייג'ן בכדורגל** היא נבחרת הכדורגל הלאומית של אזרבייג'ן. הנבחרת הוקמה בתחילת שנות ה-90 לאחר שאזרבייג'ן הכריזה על עצמאותה, בעקבות פירוק ברית המועצות.

בפברואר 2004, מונה קפטן נבחרת ברזיל בזמן מונדיאל 1970, קרלוס אלברטו, לתפקיד מאמן הנבחרת.
למרות שהחל את הקדנציה שלו ברגל שמאל, לאחר תבוסה 6:0 לנבחרת ישראל ב-18 בפברואר, הוביל קרלוס אלברטו את אזרבייג'ן לניצחון הראשון שלה בכל הזמנים, לאחר שניצחה את קזחסטן בתוצאה 3:2 ב-28 באפריל.

ביוני 2005, לאחר תבוסה 3:0 לפולין, סיים קרלוס אלברטו את דרכו כמאמן הנבחרת, והוחלף על ידי ואגיף סאדיגוב, שהחל את הקדנציה השלישית שלו כמאמן הנבחרת. החל מ-2008 מאמן את הנבחרת האזרית, המאמן הגרמני, ברטי פוגטס.

## כל גביעי העולם
*1930 עד 1994 – לא נרשמה. הייתה חלק מברית המועצות
*1998 עד 2026 – לא העפילה

## כל אליפויות אירופה
*1960 עד 1992 – לא נרשמה. הייתה חלק מברית המועצות
*1996 עד 2024 – לא העפילה

## ליגת האומות של אופ"א

:*משחקי תיקו כוללים גם משחקים שהוכרעו בבעיטות הכרעה

## שיאי שחקנים
נכון ל-9 בספטמבר 2025. *לאחר משחק נגד *
:שחקנים **מודגשים** הם שחקנים שעדיין פעילים בנבחרת.

### שיאני ההופעות
[ממוזער|263x263px|'''[רשאד סאדיגוב** שיאן ההופעות (111) בנבחרת אזרבייג'ן בכל הזמנים]]

[[קובץ:Emin Makhmudov 6892.jpg|ממוזער|261x261 פיקסלים|**אמין מחמודוב''' מלך שערי (15) נבחרת אזרבייגן בכל הזמנים.]]

### מלכי השערים

## תלבושות לאורך השנים
החל מסיבוב המוקדמות של יורו 2016 של אופ"א, צבעי הבית של אזרבייג'ן הם ערכה אדומה. הקבוצה לובשת ערכה כחולה למשחקי חוץ. שילוב זה של צבעים הוא מסורתי עבור הנבחרת הלאומית מאז המשחק הראשון שלה. בתחילת שנות ה-90 לבשה הקבוצה חולצה לבנה, אך לקראת סוף העשור היא הפכה לחולצות פסים כחול-לבן. בתחילת שנות ה-2000 הוחלפה הערכה בחולצה הלבנה עם פס טריקולור אנכי, שנוצרה מהצבעים מדגל המדינה של אזרבייג'ן על החזה. הערכה הוחלפה לחולצות כחולות, מכנסיים קצרים אדומים וגרביים ירוקים רק לסיבוב המוקדמות של אופ"א יורו 2008 . לאחר הטורניר, הנבחרת חזרה לשילוב הצבעים הרגיל שלה.

צבעי החוץ של נבחרת אזרבייג'ן היו חולצות פסים צהוב-שחור, מכנסיים קצרים שחורים וגרביים צהובים עד לסיבוב המוקדמות של יורו 2004 של אופ"א, אז הוחלט לנטוש את ערכה זו לטובת הכחול לחלוטין. במהלך משחקי סיבוב המוקדמות של יורו 2008 הקבוצה השתמשה בתלבושת אדומה.

#### ספקי ערכות

## קישורים חיצוניים

* 

## הערות שוליים

קטגוריה:אזרבייג'ן: כדורגל
אזרבייג'ן
נבחרת אוגנדה בכדורגל

**נבחרת אוגנדה בכדורגל** היא נבחרת הכדורגל הלאומית של אוגנדה. מכונה גם ה"עגורים".

 הנבחרת האוגנדית מעולם לא העפילה למונדיאל, אך השתתפה 8 פעמים באליפות אפריקה, כשהישג השיא שלה הוא מקום 2 באליפות של 1978, לאחר הפסד 0:2 לגאנה.

## כל גביעי העולם
* 1930 עד 1974 - לא נרשמה
* 1978 - לא העפילה
* 1982 - פרשה
* 1986 - לא העפילה
* 1990 - לא העפילה
* 1994 - פרשה
* 1998 עד 2026 - לא העפילה

## כל גביעי אפריקה לאומות

:*משחקי תיקו כוללים גם משחקים שהוכרעו בבעיטות הכרעה

## כל אליפויות אפריקה לאומות

## שיאי שחקנים
נכון ל-30 בדצמבר 2025. *לאחר המשחק מול *
:*שחקנים *'מודגשים*' הם שחקנים שעדיין פעילים.*

### שיאני ההופעות

### מלכי השערים

## קישורים חיצוניים

* 

## הערות שוליים

קטגוריה:אוגנדה: כדורגל
אוגנדה
איי הנסיכים

**איי הנסיכים** (בטורקית: **Kızıl Adalar**) הם ארכיפלג של תשעה איים הנמצאים בים מרמרה כעשרים עד שלושים קילומטרים דרומית-מזרחית לעיר איסטנבול שבטורקיה.

## היסטוריה
בתקופת האימפריה הביזנטית שימשו האיים מקום להגליית נסיכים ונסיכות מבית המלוכה והיוו למעשה כלא מלכותי. במנזר באי בויוקאדה נכלאו שלוש קיסריות ביזנטיות. האי המכונה "אי הכלבים" שימש מקום בו נפטרו שלטונות העיר מהכלבים המשוטטים של איסטנבול.

במאה ה-19 הפכו האיים לאתר נופש של עשירי איסטנבול ותיירים רבים באותה עת נהגו לנפוש בבתים הבנויים באיים בסגנון קולוניאלי ויקטוריאני. לאחר הגלייתו מברית המועצות בפברואר 1929, התגורר לאון טרוצקי באי בויוקאדה במשך ארבע שנים.

## גאוגרפיה
האי בּוּיוּקָאדָה (Büyükada – "האי הגדול" או בשמו היווני 'פרינקיפוס', Πρίγκιπος) הוא הגדול והמאוכלס באיים, עם שטח של 5.46 קמ"ר. על אי זה נמצא מנזר מן המאה ה-12. האיים הגדולים האחרים הם הייבליאדה (Heybeliada) עם שטח של 2.4 קמ"ר, בורגזדה (Burgazada) עם שטח של 1.5 קמ"ר וקינליאדה (Kınalıada) עם שטח של 1.3 קמ"ר.

בכל האיים יש גבעות, והגבוהה ביותר היא גבעת איה יורגי של בויוקאדה, עם גובה של 203 מטרים.

כיום נחשבים האיים לאתר תיירות מבוקש. ניתן להגיע אליהם במעבורות היוצאות הן מצידה האירופי של איסטנבול והן מצידה האסיאתי. באיים אסורה תנועת כלי רכב ממונעים, והתיירים המטיילים באיים עושים זאת באמצעות רכיבה על חמורים, סוסים או בנסיעה בכרכרות ובאופניים.

### אקלים
באיים אקלים ים-תיכוני (Csa/Cs) לפי שיטת קפן לסיווג אקלימים. האיים כוללים כמה מהחורפים המתונים ביותר באיסטנבול, בעוד שחום הקיץ פושר יחסית, מכיוון ששוררים השפעות ימיות ומחסור באיי חום עירוניים. לכן, האיים מסווגים כ-USDA אזור עמידות 9b, ו-AHS אזור חם 3.

## קישורים חיצוניים

* 
* 
* איי הנסיכים

## הערות שוליים

קטגוריה:איסטנבול
קטגוריה:טורקיה: איים
קטגוריה:ים מרמרה
קטגוריה:אזורים ללא מכוניות
מגדל גלאטה

**מגדל גאלטה** (בטורקית: **Galata Kulesi**) הוא מגדל הממוקם באיסטנבול שבטורקיה, צפונית לקרן הזהב. מגדל זה הוא אחד המבנים הבולטים בקו הרקיע של איסטנבול בחלק העיר הצפוני לקרן הזהב.

המגדל המקורי נהרס במהלך מסע הצלב הרביעי, ושוקם בשנת 1348, בעת שיקומה של העיר והתיישבות הגנואזים בחלק זה של קונסטנטינופול. המבנה היה חלק מביצורי האזור.

הפולקלור מספר על הזארפן אהמט צ'לבי שבמאה ה-17 עף מהמגדל אל צידו השני של הבוספורוס לאזור אוסקודר תוך שימוש בכנפיים מלאכותיות.

המגדל שופץ מספר פעמים במהלך תקופת האימפריה העות'מאנית. בשנת 1990 שוקם המגדל ונפתח לציבור הרחב כמגדל תצפית, וכן כמסעדה ובית קפה.

## גלריה

קובץ:GalatTower.JPG|הנוף ממגדל גאלטה. מימין איה סופיה ומשמאל ארמון טופקאפי
קובץ:GalataTowerIstanbul2010.jpg|מעבורת חולפת על פני מגדל גלאטה, פברואר 2010
קובץ:Galatakulesiistanbul.jpg|מגדל גלאטה המואר לעת ערב
קובץ:Istanbul Galata Tower 2005-05-30.jpg|מגדל גלאטה


## ראו גם
* מגדל באיזיט

## קישורים חיצוניים

* 

גלאטה
קטגוריה:איסטנבול: מבנים
קטגוריה:קונסטנטינופול
פצעים ונשיקות

**פצעים ונשיקות** הוא אלבום הבכורה של להקת הרוק הישראלית "מוניקה סקס". האלבום יצא ב-24 בפברואר 1995 על ידי חברת התקליטים הד ארצי ובהפקתו של חיים שמש ובעיבודים והפקה מוזיקלית של ירמי קפלן. באלבום השתתפו חברי ההרכב המקורי: הסולן יהלי סובול שכתב והלחין את מרבית השירים, פיטר רוט על גיטרות וקולות, שחר אבן צור בתופים, שירה, כלי הקשה וקולות ויוסי חממי על הבס וקולות.

האלבום, אשר יצא 3 שנים אחרי הקמת הלהקה, זכה להצלחה אדירה, הרבה בזכות השיר "מכה אפורה" שהיה שיר הנושא של סדרת הטלוויזיה "פלורנטין". גם השיר "כל החבר'ה", שנכתב בעקבות פרשת אונס קבוצתי מתוקשרת, זכה להצלחה. האלבום מכר כ-35 אלף עותקים.

עוד שירים מהדיסק שהתפרסמו במיוחד הם "על הרצפה", "180", "פצעים ונשיקות", "סאן חוזה" ו"עוד פעם".

השיר "רקוויאם לבלונדינית" מכיל אקרוסטיכון כפול חסר. האותיות הראשונות של שורות השיר מסודרות לפי סדר הא"ב פעמיים: בפעם הראשונה החל מהאות ב', ללא האות ת' ובפעם השנייה מ-א', ללא ל' וללא ת'.

## רשימת השירים
כל מילות השירים נכתבו על ידי יהלי סובול, למעט מילות השיר "180" שנכתב על ידי שחר אבן צור.

## השתתפו בהקלטות
*יהלי סובול - גיטרות, שירה.
*שחר אבן צור - תופים וכלי הקשה, שירה.
*פיטר רוט - גיטרות, קולות.
*יוסי חממי - גיטרה בס, קולות.
*ירמי קפלן - הפקה מוזיקלית, עיבודים.
*טל שגב - עיבודים לכלי קשת.

## קישורים חיצוניים

## הערות שוליים

קטגוריה:אלבומי בכורה מ-1995
קטגוריה:אלבומי מוניקה סקס
קטגוריה:אלבומי חברת הד ארצי
קטגוריה:אלבומי פלטינה בישראל
קטגוריה:אלבומים בעברית
סיקסטוס השני

**סיקסטוס השני** (ביוונית: **Σίξτος Β΄**, בלטינית: **Sixtus II**) היה אפיפיור בין 31 באוגוסט 257 ו-6 באוגוסט 258. מוצאו אינו ידוע. הנחתו של "ספר האפיפיורים" כי היה יווני במוצאו נובעת מבלבול שיסודו בהנחה כי הוא הפילוסוף היווני סיקסטוס שחיבר את הספר המכונה "הממרות."

בתקופת קודמו, סטפנוס הראשון התגלע סכסוך חריף בין רומא והכנסיות באסיה הקטנה ובאפריקה ביחס לטבילה מחדש של כופרים והעימות איים לקרוע את הכנסייה לשניים. לפי פונטיוס, כותב הביוגרפיה של קיפריאנוס היה סיקסטוס "אוהב השלום וטוב הלב" נוח יותר מסטפנוס לרצות וכונן מחדש יחסים טובים עם הכנסיות, אף על פי שגם הוא דבק בנוהג שלא להטביל מחדש כופרים.

זמן קצר לפני עלותו לשלטון הוציא הקיסר ולריאנוס את צו הרדיפה הראשון, שתבע מכל הנוצרים להשתתף בפולחן הפגני הלאומי ואסר עליהם להתכנס בבתי העלמין שלהם, באיימו גלות או מוות על מי שיפר את הצו. סיקסטוס המשיך למלא את חובותיו כאפיפיור בלי שיתפס מפר את הצו המלכותי, אף בראשית אוגוסט הוציא הקיסר צו חדש וחריף הרבה יותר נגד הנוצרים, שלפי קיפריאנוס הורה (איגרת 81 לסקססוס):
:"שבישופים ופרסביטרים ודיאקונים ייענשו מיד [יוצאו להורג]; ואילו סנטורים, אנשים בעלי חשיבות ופרשים רומים יאבדו את כבודם [היינו, תאריהם] ויתר על כן ינושלו מרכושם; ואם כאשר אמצעיהם יילקחו יתמידו להיות נוצרים, יאבדו את ראשם; ושנשים יאבדו את רכושן וישלחו לגלות. יתר על כן, אנשים מחצר הקיסר, שמישהו מהם התוודה לפני כן [כלומר, נהג כנוצרי] או שיתוודה עתה, רכושו יופקע והוא ישלח בשלשלאות לאחת מחוות הקיסר."
כדי להימנע מנקמת אנשי הקיסר כינס סיקסטוס את אנשיו באחד מבתי העלמין הידועים פחות, בפראיטקסטטוס, אך למקום הגיעה חבורת חיילים וסיקסטוס נערף על-ידיהם במקום או אחרי משפט מזורז בפני טריבונל הובא לבית העלמין ונערף. ככל הנראה האחרון הוא הנכון. מספר ימים לאחר מכן הוצא להורג גם לאורנטיוס מרומא, אחד משבעה דיאקונים באותה תקופה והמפורסם שבהם.

עובדות אלו זה מאושרות גם על ידי פונטיוס וחשוב יותר באחת מאגרותיו האחרונות של קיפריאנוס (איגרת 81 לסקססוס), שנכתבה זמן לא רב אחרי האירוע, הוא מבשר למכותבו: "אך דע כי סיקסטוס מת כמרטיר בבית הקברות ביום השמיני של אידס של אוגוסט, ועמו ארבעה דיאקונים". תאריך זה, שאין לנו כל סיבה להניח כי הוא שקרי, ושצוין זמן קצר אחרי המאורעות, הוא ככל הנראה נכון ומאפשר גם תארוך אירועים חשובים אחרים, ובמיוחד כהונות בישופים, ביחס לנקודה קבועה זו.

משך זמן מה היה נהוג לייחס לסיקסטוס את חיבור ה"ממרות" או "טבעת סיקסטוס", שנכתבה במקורה במאה השנייה על-ידי פילוסוף פיתגוריאני. השגיאה נבעה מכך שרופינוס, שכתב את ההקדמה ל"ממרות" טען כי תרגם את "עבודתו של סיקסטוס, שנאמר כי הוא אותו אדם שברומא מכונה סיקסטוס, ושזכה לתהילה כבישוף ומרטיר". גם הייחוס של החיבור "ad novatinum" (אל הנובטינים) לסיקסטוס על-ידי הארנק אינו מקובל על רוב החוקרים.

## קישורים חיצוניים

* אנציקלופדיה קתולית
* אאוסביוס פמפיליוס, '''היסטוריה של הכנסייה'''
* דיוניסיוס מאלכסנדריה, '''מכתבים לאפיפיורים סטפנוס וסיקסטוס''' (הופיע לראשונה בתוך: F.C. CONYBEARE, "Dionysius of Alexandria, Newly discovered letters to the Popes Stephen and Xystus," ''English Historical Review'' 25 (1910) pp. 111-114
* פונטיוס הדיאקון, '''חייו ותשוקתו של קיפריאנוס, בישוף ומרטיר''' (vita cyprian)
* קיפריאנוס, '''אגרות'''
* רופינוס, '''הקדמה לתרגום ממרות סיקסטוס'''
* 
* 

קטגוריה:קדושים נוצרים
קטגוריה:אפיפיורים במאה ה-3
קטגוריה:ילידי 215
קטגוריה:נפטרים ב-258
בית הקברות של מונמארטר

[ממוזער|שמאל|250px|קברו של [לאון פוקו]]
[ממוזער|שמאל|250px|קברו של [סטנדאל]]
**בית הקברות של מונמארטר** (בצרפתית: **Cimetière de Montmartre**) הוא אחד מבתי הקברות המפורסמים בעולם. בית קברות זה מצוי ברובע ה-18, בפריז, צרפת.

## היסטוריה
מאז שנת 1726, בה נסגר "בית הקברות של התמימים" ה-Cimetière des Innocents שהיה מצוי בקרבת לה אל, נאסרה הקמת בתי קברות בתוך העיר פריז מטעמי בריאות. בעקבות הצו האוסר על קיומם של בתי הקברות בעיר, החלו להתפתח בתי קברות בפרברי העיר, אחד מהם על גבעת מונמארטר הנמצאת צפונית לעיר.

בית הקברות מהווה כיום אתר תיירותי, הן בשל יופיו והאופי הרומנטי שיש בו, והן בשל מספרם הרב של האמנים והידוענים הקבורים בו:

## קישורים חיצוניים

* 
* הכתבה בית הקברות מונמארטר פריז מתוך האתר פריז וצרפת דרך העדשה

* הכתבה בית הקברות של מונמארטר – לטייל בין קברים וחתולים מתוך האתר פרנקופילים אנונימיים

* רשימת המפורסמים הקבורים בו

קטגוריה:פריז: בתי קברות
קטגוריה:מונמארטר
סאבו מילושביץ'

**סאבו מילושביץ** (בסרבית: **Savo Milošević**; נולד ב-2 בספטמבר 1973 בבוסניה, יוגוסלביה) הוא כדורגלן עבר סרבי ומאמן כדורגל.

מילושביץ' הוא מלך השערים (37 שערים) בכל הזמנים בנבחרת סרביה ומונטנגרו. הוא הופיע איתה במונדיאל 1998, ביורו 2000 ובמונדיאל 2006.

מילושביץ' שיחק במועדונים הבאים: פרטיזן בלגרד (1992–1995), אסטון וילה (1995–1998), ריאל סרגוסה (1998–2000 ו-2002), פארמה (2000–2001), סלטה ויגו (2003–2004), אוסאסונה (2004–2007) ורובין קאזאן (2008).

## קישורים חיצוניים

קטגוריה:כדורגלנים סרבים
קטגוריה:חלוצי כדורגל סרבים
קטגוריה:כדורגלני פרטיזן בלגרד
קטגוריה:כדורגלני אסטון וילה
קטגוריה:כדורגלני ריאל סרגוסה
קטגוריה:כדורגלני פארמה
קטגוריה:כדורגלני אספניול
קטגוריה:כדורגלני סלטה ויגו
קטגוריה:כדורגלני אוססונה
קטגוריה:כדורגלני רובין קאזאן
קטגוריה:כדורגלני נבחרת סרביה
קטגוריה:כדורגלני מונדיאל 1998
קטגוריה:כדורגלני יורו 2000
קטגוריה:כדורגלני מונדיאל 2006
קטגוריה:מאמני פרטיזן בלגרד (כדורגל)
קטגוריה:מאמני כדורגל סרבים
קטגוריה:סרבים ממוצא מונטנגרי
קטגוריה:מאמני נבחרת בוסניה והרצגובינה בכדורגל.
קטגוריה:בוסנים
קטגוריה:סרבים שנולדו ב-1973
סילבן וילטור

**סילבן וילטור** (בצרפתית: **Sylvain Wiltord**; נולד ב-10 במאי 1974) הוא כדורגלן עבר צרפתי, ששיחק במספר מועדונים בכירים באירופה ובהם ארסנל, אולימפיק מרסיי וליון.

בנבחרת צרפת שיחק וילטור 92 משחקים וכבש 26 שערים, והיה חלק מסגל הנבחרת הצרפתית שהשתתף ביורו 2000, מונדיאל 2002, יורו 2004 ומונדיאל 2006.

ב-11 ביוני 2012, הודיע וילטור על פרישה ממשחק.

ב-2015 השתתף וילטור בתוכנית המציאות "Dropped"  של ערוץ TF1 הצרפתי, וניצל מהתרסקות המסוקים בוויז'ה קסטלי, כאשר הודח מהתוכנית עוד לפני הטיסה בה נהרגו חבריו לתוכנית. זמן קצר לאחר התאונה פרסם וילטור הודעה ברשת החברתית "טוויטר", ובה כתב: "אני כל כך עצוב על החברים שלי. אני מבועת, אני לא מצליח למצוא את המילים".

## קישורים חיצוניים

## הערות שוליים

קטגוריה:כדורגלנים באולימפיאדת אטלנטה (1996)
קטגוריה:חלוצי כדורגל צרפתים
קטגוריה:כדורגלנים צרפתים
קטגוריה:כדורגלני ארסנל
קטגוריה:כדורגלני אולימפיק ליון
קטגוריה:כדורגלני סטאד רן
קטגוריה:כדורגלני בורדו
קטגוריה:כדורגלני אולימפיק מרסיי
קטגוריה:כדורגלני נאנט
קטגוריה:כדורגלני מץ
קטגוריה:כדורגלני נבחרת צרפת
קטגוריה:צרפתים ממוצא מרטיניקי
קטגוריה:כדורגלני יורו 2000
קטגוריה:כדורגלני גביע הקונפדרציות 2001
קטגוריה:כדורגלני מונדיאל 2002
קטגוריה:כדורגלני גביע הקונפדרציות 2003
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:צרפתים שנולדו ב-1974
פנדיק

**פנדיק** (בטורקית: **Pendik**) הוא רובע בעיר איסטנבול שבטורקיה.

הרובע נמצא בצידה האסייתי של העיר, בין הרבעים קרטאל  וטוזלה . מרבית אוכלוסיית הרובע, המונה כ-750,000 נפשות (ב-2022), מורכבת מאנשים ממעמד הפועלים, ועל כן מרבית בנייני הרובע הם בנייני שיכונים לפועלים. במערב הרובע נמצאות מספר וילות הצופות אל הבוספורוס.

ברובע פנדיק נמצא נמל התעופה הבין-לאומי איסטנבול סביהה גקצ'ן. מספנת פנדיק  לחוף ים מרמרה היא מספנת הצי הטורקי הגדולה ביותר במדינה.

רובע פנדיק ייחודי בין רבעי איסטנבול האסייתית (ועימו רק רובע קדיקוי) בכך שבו זכתה המפלגה השמאלנית CHP במרב קולות המצביעים בבחירות בשנת 2003. ביתר רבעי איסטנבול זכו המפלגות הימניות והמפלגות האסלאמיות.

השם "פנדיק" מקורו בשמה של עיר החוף בתקופה הרומית והביזנטית – .

## קישורים חיצוניים

* 

קטגוריה:איסטנבול: רבעים
רחוב ריבולי

[ממוזער|פסלה של [ז'אן ד'ארק בכיכר הפירמידות]]
**רחוב ריבולי** (בצרפתית: **Rue de Rivoli**) הוא אחד הרחובות הראשיים של העיר פריז שבצרפת. רחוב זה ידוע בחנויותיו האופנתיות והיקרות.

הרחוב קרוי על שם הניצחון של נפוליאון על הצבא האוסטרי בקרב ריבולי שנערך בין 14 בינואר ל-15 בינואר 1797. קודם לכן נקרא הרחוב "רחוב לואי ה-15" (Place Louis XV).

רחוב ריבולי הוא אחד הרחובות הגדולים בעולם - מאז השינוי של הברון אוסמן בפריז באמצע המאה ה-19.

רחוב ריבולי (מחובר בצורה חלקה עם Rue Saint-Antoine) מספק צילום ישיר על פני פריז הקלאסית וימי הביניים, מכיכר הקונקורד ועד לבסטיליה, ומחבר בין כמה מהאנדרטאות הגדולות של העיר, מוזיאונים, חנויות כלבו ומקומות ציבוריים. מתחת נמצא קו מטרו 1 ומרכז התחבורה של Châtelet.

## הקמת הרחוב
הרחוב הנוכחי תוכנן על ידי נפוליאון, לאורך צדו הצפוני של הלובר (חלק זה של הארמון הורחב על ידי נפוליאון) ולאורך גני טווילרי ומגיע עד לכיכר הקונקורד.
הבתים ברחוב שפנו אל הלובר נבנו בסגנון אחיד בין השנים 1757–1758 על פי צו מלכותי. נפוליאון, בבואו להרחיב את הרחוב, הורה על סגנון אחיד, ומסיבה זו לכל הבניינים ברחוב חזיתות עם ארקדות. אורכו של הרחוב הוא כשלושה קילומטרים. הוא נפתח תחילה תחת השם  בונפרטה בשנים 1802–1804, והאורך לאחר מכן על ידי הברון אוסמן בשנים 1852–1860. המלך שארל העשירי בן שושלת בורבון, ששב לשלוט במדינה לאחר נפילת נפוליאון, הורה על המשכת הרחוב מזרחה. גם המלך לואי פיליפ הורה על המשכת הרחוב אל תוך רובע המארה לאורך הגדה הימנית של הסן. באותה עת נבנו תחת הרחוב מערכות הביוב של פריז.

בשנת 1852 הרחיב בארון אוסמן את הרחוב ויצר אל מול הלובר כיכר הפונה אל הפאלה רויאל ה"פלאס דו פאלה רויאל" (Place du Palais-Royal).

מול גני טווילרי ברחוב ריבולי נמצאת כיכר הפירמידות ובה פסלה המוזהב של ז'אן ד'ארק העומד במקום בו היא נפצעה בשער סנט הונרה של העיר פריז, ב-8 בספטמבר 1429 (באותה עת שלטה אנגליה בפריז).

## קישורים חיצוניים

* Paris History: Rue de Rivoli 
* Rue de Rivoli, באתר Left in Paris 

## הערות שוליים

ריבולי
קטגוריה:הרובע הראשון של פריז
קטגוריה:הרובע הרביעי של פריז
קטגוריה:ערכים שבהם תבנית בריטניקה אינה מתאימה
מוראט יאקין

**מוראט יאקין** (בטורקית: **Murat Yakın**; נולד ב-15 בספטמבר 1974) הוא כדורגלן עבר ומאמן כדורגל שווייצרי ממוצא טורקי המאמן את נבחרת שווייץ.
## קריירה
יאקין שיחק בין היתר בגראסהופרס, בשטוטגרט, בפנרבחצ'ה, בקייזרסלאוטרן ובפ.צ. בזל. במדי נבחרת שווייץ, הופיע 49 פעם, כבש 4 שערים וכן השתתף ביורו 2004.

משנת 2012 ועד מאי 2014 אימן יאקין את פ.צ. בזל. משנת 2014 ועד שנת 2015 אימן יאקין את ספרטק מוסקבה. בעונת 2016/2017 אימן את שפהאוזן השווייצרית. משנת 2021 מאמן יאקין את נבחרת שווייץ.

יאקין הוא יליד בזל, שווייץ. אחיו הצעיר, הקאן יאקין, היה כדורגלן אף הוא.

## קישורים חיצוניים

קטגוריה:כדורגלנים שווייצרים
קטגוריה:בלמי כדורגל שווייצרים
קטגוריה:בזל: כדורגלנים
קטגוריה:כדורגלני גראסהופרס ציריך
קטגוריה:כדורגלני שטוטגרט
קטגוריה:כדורגלני פנרבחצ'ה
קטגוריה:כדורגלני פ.צ. בזל
קטגוריה:כדורגלני פ.צ. קייזרסלאוטרן
קטגוריה:כדורגלני נבחרת שווייץ
קטגוריה:כדורגלני יורו 2004
קטגוריה:מאמני כדורגל שווייצרים
קטגוריה:מאמני לוצרן
קטגוריה:מאמני פ.צ. בזל
קטגוריה:מאמני ספרטק מוסקבה
קטגוריה:מאמני גראסהופרס ציריך
קטגוריה:מאמני פ.צ. סיון
קטגוריה:מאמני מונדיאל 2022
קטגוריה:שווייצרים שנולדו ב-1974
שבתי רפפורט

הרב **שבתי אברהם הכהן רפפורט** (נולד בג' בניסן ה'תש"י, 21 במרץ 1950) הוא רב ישראלי ששימש במשך למעלה מעשרים שנה כראש ישיבת ההסדר שבות ישראל באפרת שבגוש עציון ולאחר מכן ראש בית המדרש ("הכולל") של המכון הגבוה לתורה באוניברסיטת בר-אילן למשך עשור.

## קורות חייו
נולד בשנת תש"י (1950) בירושלים, נצר למשפחת רבנים מיוחסת. מצד אביו הוא צאצא ישיר של הש"ך ואמו היא בתו של האדמו"ר (השני) מסוכטשוב, רבי שמואל בורנשטיין.

בצעירותו למד בישיבה התיכונית "נתיב מאיר", ולאחר מכן בישיבת מיר בירושלים, אצל ראשי הישיבה רבי חיים שמואלביץ ורבי נחום פרצוביץ. בתקופה זו, השלים תואר ראשון במתמטיקה.

נישא בארצות הברית לרבקה טנדלר, בתו של הרב משה טנדלר, מראשי ה"ישיבה יוניברסיטי" וחתנו של רבי משה פיינשטיין. למד אצל הרב פיינשטיין במשך כמה חודשים לאחר נישואיו לנכדתו, ונסמך על ידו לרבנות. הרב רפפורט ערך חלק מכתבי הרב פיינשטיין, ביניהם שלשה מכרכי שו"ת "אגרות משה", וחלק מספרי "דברות משה" על התלמוד.

לאחר שחזר לישראל, לימד בכולל סוכוטשוב בירושלים ושימש כר"מ בישיבת הר עציון. מאוחר יותר הוזמן לעמוד בראש ישיבת שבות ישראל באפרת, שם הוא שימש כראש ישיבה במשך עשרים שנה, יחד עם מייסד הישיבה הרב יהושע בן מאיר.

הרב רפפורט ערך יחד עם הרב אברהם אבא וינגורט, מהדורה חדשה של שו"ת "שרידי אש", מאת רבי יחיאל יעקב וינברג שיצאה בשנת ה'תשנ"ט (1999).

הרב רפפורט ידוע במקוריותו ובידענותו הרבה בכל ענפי התורה, כמו גם בבקיאותו במדעים שונים, רפואה, פילוסופיה, מתמטיקה והיסטוריה. חידושיו המפורסמים בהלכה עוסקים בתחומים הנוגעים לרפואה ולטכנולוגיה. היה מהתומכים העיקריים בחידוש מצוות הטלת פתיל תכלת בציצית ואף היה מעורב בגילויים בתחום.

באלול ה'תשס"ח (2008) החל הרב רפפורט לכהן כראש בית המדרש של המכון הגבוה לתורה באוניברסיטת בר-אילן, תפקיד בו שימש עד אלול תשע"ח (2018), אז הוחלף על ידי הרב ד"ר יהודה אלטשולר.

החל משנת ה'תשע"ט מעביר הרב רפפורט שיעורים שבועיים בהלכה וגמרא בישיבת ההסדר בתקוע.

## פרסומים
***[https://asif.co.il/files_ktav/קובץ-שפתי-כהן/ קובץ שפתי כהן]**, גבעות, תש"ס

## מתלמידיו המשמשים ברבנות
* הרב סיני לוי – דיין בבית דין רבני ורב היישוב מצפה אילן
* הרב ארי סט – רב קיבוץ סעד
* הרב אהוד שרגא – רב קהילת "אוהל אבות" בשכונת פסגת זאב, ירושלים
* הרב יואב שטרנברג – רב קהילת "נחלת בנימין" ביישוב גבע בנימין
* הרב נתניאל חייט – ראש כולל הלכה בישיבת ברכת יוסף, אלון מורה
* הרב רפאל והרב ד"ר יצחק רונס – רבני קהילה בתי הכנסת המרכזיים ברמת בית שמש א' בבית שמש
* הרב מאיר שקדי – רב המושב כפר הרואה

## קישורים חיצוניים

* 
* 
* 
* 
* שיעורים מוקלטים ב"מורשת"
* שיעורים מוקלטים, המכון הגבוה לתורה באוניברסיטת בר-אילן
* שיעורים כתובים
* שיעורים ב"דעת"
* גילוח הזקן במכונה - אתר ישיבת הר עציון
* מנחם ברונפמן, שיחה עם הרב שבתי רפפורט על דרכו הפסיקתית של רבי משה פיינשטיין, באתר עלי ספר
* 
* 

קטגוריה:בוגרי ישיבת מיר (ירושלים)
קטגוריה:בוגרי ישיבת נתיב מאיר
קטגוריה:בית וגן: רבנים
קטגוריה:רבני ישיבת תקוע
קטגוריה:רבני ישיבת הר עציון
קטגוריה:משפחת פיינשטיין
קטגוריה:ראשי ישיבות הסדר
קטגוריה:רבני הציונות הדתית בישראל
קטגוריה:המכון הגבוה לתורה
קטגוריה:משפחת בורנשטיין
קטגוריה:ישראלים שנולדו ב-1950
טתיס

שמאל|ממוזער|250px|טתיס
**טתיס** (יוונית עתיקה: **Τηθύς**) היא טיטאנית ואלת מים מהמיתולוגיה היוונית.

## תפקידיה
כאחת מאלפי אלי המים, טתיס מונתה להיות האלה של מקורות המים. בנוסף מונתה להיות פטרונית הטיפול בילדים. במוזאיקות מסוימות היא מופיעה עם זוג כנפיים קטנות ברקותיה.

## משפחתה
הוריה של טתיס היו גאיה, "אמא אדמה", ואורנוס, מלך היקום הראשון, עד לנפילתו בידי אחיה הקטן ביותר של טתיס, קרונוס, שקצץ את איבר מינו של אביו, ממנו נוצרו אחים נוספים לטיטאנים. מאוחר יותר בנו של קרונוס, זאוס, ניצח אותו והפך לשליט היקום השלישי, האחרון והנצחי. בזמן המלחמה בין האב ובנו, טתיס וחמש הטיטאניות האחרות מתוך ה-12 המקוריים הייתה לצד זאוס, אולם היא לא נלחמה בעצמה, אלא רק בניה, האוקיינידים.

טתיס הייתה אשתו ואחותו של אוקיינוס, וילדה לו את אלי הנהרות החשובים, את אלי העננים, וכן את שלושת אלפים האוקיינידים - הנימפות ואלי המים שהיו ממונים על כל נקודות המים בעולם (נחלים, אגמים ומעיינות) - שהיא עצמה הייתה המקור להם.

### צאצאיה
מצאצאיה היו:
# רודה (האוקיינוסית המבוגרת ביותר, מגינת האי רודוס שנקרא על שמה)
# נילוס (אל נהר הנילוס)
# אַכֶלוֹאוֹס (מגדולי הנהרות ביוון)
# מאיאנדרוס (נהר בדרום מערב טורקיה)
# אכרון (צפון מערב יוון)
# אלפאוס (הנהר הגדול בפלופונסוס)
# אמלתיאה (אמו המאמצת של זאוס)
# אמפיטריטה (אלת הים ואשתו של פוסידון)
# אסיה (או קליימן - אשתו של הטיטאן יאפטוס)
# אסופוס (נהר ביוון)
# קליררואה (נימפת מים)
# קטילוס (מייסד העיר האיטלקית טיבורי)
# קברן (נהר ליד טרויה)
# צור (העיר הפיניקית)
# קפיסוס (נהר ביוון ואבי נרקיסוס)
# קריניסוס (נהר בסיציליה)
# דוריס (אמן של הנראידות)
# אלקטרה (אוקיינידית)
# אניפאוס (נהר בתסליה)
# אורינום (אשת אופיון)
# אינכוס (מייסד ארגוס)
# ליסיתיאה (מנשותיו של זאוס)
# מליאה (אשת אינכוס או פוסידון)
# מליבואה (אם ליקאון מלך ארקאדיה)
# פנאוס (שם נהרות ביוון)
# פרסה (אשתו של הליוס או אפולו)
# פיליירה (אלת הבושם, יופי, רפואה, כתיבה ונייר)
# פליאונה (אשת אטלס ואם הפליאדות)
# סקמנדר (מהאלים שהשתתפו במלחמת טרויה)
# סטיקס (אלת הנהר שבגבול השאול)
# פורטונה (אלת המזל והשפע).
# הרמוס (נהר בלידיה).
# טיברינוס (במיתולוגיה הרומית אל נהר הטיבר).
# טיבריטוס (במיתולוגיה הרומית אל הנהר אניאן).
# וולטורנוס (אל המים במיתולוגיה הרומית).
# פקטולוס (נהר בלידיה).
# מטיס (אם אתנה ואשתו הראשונה של זאוס).
לעיתים מבלבלים בין טתיס לבין נכדתה **[[תטיס (מיתולוגיה)|תטיס]]**, אמו של אכילס.

אאסקוס שהיה מצאצאיה של טתיס השליך את עצמו לים מרוב צער על מות אהובתו "הספרייה", טתיס ריחמה עליו והפכה אותו לציפור הטבלן.

## טתיס והרה
טתיס גידלה את הרה והייתה האם המאמצת שלה, הרה שלא הייתה שבעת רצון משיבוצם במרכז השמים של קליסטו וארקס כקבוצות הכוכבים "הדובה הקטנה" ו"הדובה הגדולה" כיוון שקליסטו הייתה פילגש של בעלה זאוס, ביקשה מטתיס שתעזור לה. טתיס קיללה אותם שיסתובבו במעגלים - במקום בו יראו אותם פחות, ולכן הם מסתובבים במסלול שמקיף את אזור הקוטב הצפוני.

## קישורים חיצוניים

* מידע על טתיס בפרויקט Theoi

קטגוריה:טיטאנים
קטגוריה:אלי ים ונהר
נקודת גישה

שמאל|ממוזער|250px|נקודת גישה
בתחום רשתות המחשבים, **נְקֻדַּת גִּישָׁה** (WAP - Wireless Access Point או AP) היא התקן אלקטרוני ממוחשב המבצע את התקשורת האלחוטית בין המחשבים השונים כדי ליצור רשת אלחוטית. נקודת הגישה בדרך כלל מתחברת לרשת LAN ומנתבת את המידע בין התקנים ברשת הקווית להתקנים אלחוטיים. מערך בן מספר נקודות גישה יכול ליצור רשת רחבה יותר שתאפשר נדידה (Roaming) של התקנים אלחוטיים ללא צורך בהחלפת הרשת שבה אנו נמצאים.

נקודת גישה בודדת הפועלת בתקן IEEE 802.11 או WIFI יכולה בדרך כלל לתקשר עם 30 ויותר התקנים הממוקמים בטווחים משתנים כתלות במספר משתנים כמו מיקום ההתקן במבנה פתוח או סגור, גובה, סוג האנטנה, מזג האוויר, תדר הרדיו שבו ההתקן משדר, רמת ההפרעות ממכשירים חשמליים או התקני תקשורת אחרים וכן מתח המוצא.

מנהלי רשתות יכולים להגדיל את טווח הקליטה של נקודות גישה על ידי שימוש במשחזרים המרחיבים את הטווח למרחקים בהם האות נחלש. בתנאים אופטימליים רשת אלחוטית יכולה לתפקד בטווחים של קילומטרים.
כדי להתחבר לנקודת גישה יש צורך בכרטיס רשת אלחוטי הנמצא בטווח התדרים המתאים והתומך בתקן המתאים.

## אבטחה
למרות שבעיית האבטחה הייתה קיימת כבר ברשתות מבוססות כבלים, חוסר באבטחה ממשית לא גרם לנזק משמעותי מכיוון שלארגונים היו אמצעי אבטחה פיזיים סבירים. ברשתות אלחוטיות האופן בו נודדים אותות רדיו מחוץ למבנים סגורים וגבולות הארגון מביא לכך שהרשת חשופה יותר מפני איומים חיצוניים כגנבי רשתות (LAN Jacking).
כתגובה, פותחו מספר שיטות אבטחה. השיטות הפשוטה ביותר מאפשרת גישה רק לכתובות MAC מסוימות. מכיוון שמחשבי צד לקוח יכולים לזייף כתובת MAC ללא מאמץ רב פותחו שיטות נוספות.
נקודות גישה רבות כוללות הצפנת WEP הנחשבת חלשה מאז נפרצה ב-2005. באותה שנה פורסם סטנדרט הצפנה חדש לנקודות גישה וכרטיסי רשת הכולל את ההצפנות WPA ו-WPA2 והציג שיפורים בתחום האבטחה.

## APN ברשתות סלולריות
חיבורים סלולריים בטכנולוגיות ה-GPRS וה-UMTS כוללים גם הם נקודות גישה לצורך התחברות לרשת.

הגדרות נקודת הגישה משתנות מחברה לחברה. בדרך כלל ההגדרה תעשה באופן אוטומטי, עם הכנסת הסים למכשיר. במידה והמכשיר אינו מתחבר לרשת, יש להגדיר ידנית.

## ראו גם
* נקודה חמה

## קישורים חיצוניים

## הערות שוליים

קטגוריה:ציוד לתקשורת מחשבים
קטגוריה:תשתיות תקשורת
הטבת מס

**הטבת מס** היא הקלה בגובה המס הניתנת לאוכלוסייה מסוימת או בגין פעילות מסוימת. ההגדרה הרשמית הנהוגה בספרות המקצועית גורסת כי הטבות מס הן "סטייה ממערכת המס הסטנדרטית המאפשרת לקבוצת אוכלוסייה או לפעילות כלכלית מסוימת תשלומי מס בשיעור נמוך מהמס הנורמטיבי המקובל במדינה".

## טיב ההטבה
מדינות מעניקות הטבות מס לעידוד פעילות כלכלית (כגון השקעה במחקר ופיתוח) או להשגת יעדים חברתיים (כגון פיזור אוכלוסין), והן מתבטאות בסיוע לקבוצות אוכלוסייה, בתמיכה במגזר כלכלי כלשהו או ביצירת תמריצים לשינוי התנהגות. הטבות מס מוענקות באמצעות שורת מנגנונים: פטורים ממס, מענקים, ניכוי ממס וזיכוי ממס, שיעורי מס מופחתים או דחייה. ההטבות מעוגנות, על פי רוב, בחקיקה מדינתית וכל העומד בתנאים ובקריטריונים השונים יהיה זכאי להן.

ההטבות יכולות להיות מופנות גם למשקיעים מקומיים ו/או לזרים במטרה לעודד השקעות ישירות בתחומן. דרך נוספת למשוך משקיעים היא באמצעות מתן הטבות מס (tax incentives) לעסקים, ובדרך כלל למשקיעים זרים (investment attraction incentives). השיטה הפופולרית ביותר היא באמצעות הפחתה או פטור (tax holiday) ממס חברות לתקופה מסוימת. כך לדוגמה, אחת הסיבות לפריחתה וצמיחתה הכלכלית של אירלנד החל משנות ה-90, הוא שיעור המס המוטל על תאגידים, שהוא הנמוך ביותר באיחוד האירופי. נראה כי שיעור המס הנמוך משך לאירלנד משקיעים זרים בדמות תאגידים רב-לאומיים מכל העולם, ובפרט חברות היי-טק כגון דל, אינטל ופייזר.

### בישראל
הטבות המס שהעניקה ממשלת ישראל בשנת 2015 הסתכמו ב-50.6 מיליארד ש״ח. הטבת המס השנייה בגובהה מוענקת במסגרת החוק לעידוד השקעות הון ונועדה למשוך השקעות לישראל. במקרים רבים, חוקי העידוד מכוונים למשקיעים זרים בלבד, או שניתנת בהם העדפה ניכרת למשקיעים הזרים על פני המשקיעים המקומיים.

בפקודת מס הכנסה ניתן זיכוי ממס, בשיעור של עד 20% מההכנסה החייבת, לתושבי יישובים מסוימים בפריפריה, ובפרט בקרבת גבול הצפון ובעוטף עזה.

זיכוי ממס בגין ביטוח פנסיוני נחשב להטבת מס שנועדה להמריץ את העובדים, ובפרט את העצמאים לרכוש ביטוח כזה. מיום שביטוח פנסיוני הפך לחובה אין צורך בתמריץ המס, אך הזיכוי ממשיך להתקיים כהטבת מס.

פעמים אחדות עלו הצעות לביטולה של הטבת המס לחיסכון בקרן השתלמות, אך הצעות אלה לא אושרו עקב התנגדותה של ההסתדרות, הרואה בהטבת מס זו הישג חשוב שלה.

## ראו גם
* מקלט מס
* תכנון מס
* אמנה למניעת כפל מס
* פטור השתתפות

## לקריאה נוספת
* אבי נוב, "הטבות מס למשקיעים זרים בישראל", **מיסים** טז/4 (אוגוסט 2002)

## קישורים חיצוניים
* 

## הערות שוליים

קטגוריה:דיני מיסים
אלון הגליל

**אַלּוֹן הַגָּלִיל** הוא יישוב קהילתי ב, סמוך למחלף המוביל, בתחום השיפוט של המועצה האזורית עמק יזרעאל.
## היסטוריה
היישוב הוקם בשנת 1980 כמושב עובדים חקלאי של תנועת המושבים במסגרת תוכנית המצפים ל"ייהוד הגליל", ונקרא בשם הזמני יפתחאל א'. להקמתו הוקצו 600 דונם שנלקחו מיישובי הסביבה. משבר שפקד את המושב בשנת 1984 הביא את היישוב לחובות גדולים וכמעט לסף פירוק ולעזיבת חלק מתושביו. כמוצא מהמשבר הפך המושב בשנת 1986 ליישוב קהילתי תוך שמירת הסקטור החקלאי. שמו הזמני של היישוב השתמר ביקב יפתחאל הפועל בו.

ביישוב מתגוררים כ 1,200 תושבים יותר ממאה תשעים משפחות. מעטים מהתושבים עוסקים בחקלאות, והשאר במקצועות חופשיים, ביישוב ומחוצה לו. בין ענפי החקלאות הקיימים באלון הגליל: רפת, דיר עזים, דיר כבשים, פרחים, חוות סוסים מכוורת ויקב.

שמו של היישוב סמלי ובא לציין הן את יער עצי האלון בו הוקם היישוב והן את האזור הגלילי.

### הטבות לתושבים

## חינוך
ביישוב פועל גן. ילדי היישוב שייכים באופן רשמי לבית הספר היסודי "יחד" בגבעת אלה ולחטיבה ולתיכון ויצו בנהלל אולם חלק מהתלמידים בוחרים בחינוך האנטרפוסופי בהרדוף או בחינוך הדמוקרטי בבית הספר הדמוקרטי בנהלל.

## סביבה
היישוב ממוקם בתוך חורש אלונים וצופה בין היתר לנחל ציפורי ולכרמל. את היישוב מקיפה רשת שבילי הולכי רגל ורשת שבילי רכיבה באופניים (סינגלים).

## תרבות
על דגלו של היישוב חרוטים מעורבות התושבים וניהול עצמי: ביישוב קיימות כ־20 ועדות של תושבים מתנדבים אשר מובילות את העשייה בתחומים שונים: נוער, חינוך, תרבות, איכות סביבה, ביטחון, קליטה ועוד.

## קישורים חיצוניים

* מידע אודות היישוב באתר המועצה האזורית עמק יזרעאל
* אלון הגליל באתר הרשות לפיתוח הגליל
* 

## הערות שוליים

קטגוריה:יישובים שהוקמו ב-1980
קטגוריה:ישראל: יישובים קהילתיים
קטגוריה:מושבי תנועת המושבים
קטגוריה:הגליל התחתון: יישובים
קטגוריה:תוכנית המצפים
אליפלט

**אֱלִיפֶלֶט** הוא מושב ברמת כורזים מדרום לראש פינה, בתחום המועצה האזורית מבואות החרמון. במושב מתגוררות כ-180 משפחות העוסקות בין היתר בתיירות (צימרים).

הגישה למושב מתבצעת על ידי מעבר בכביש 8652 שהוא חלק מתוואי כביש 90 הישן.

## היסטוריה
היישוב הוקם בשנת 1949 ככפר עבודה זנגריה א’ על אדמות הכפר הערבי הנטוש זנגריה על ידי עולים מתימן במסגרת תנועת המושבים. בשנת 1951 עזבה האוכלוסייה התימנית והמעברה הפכה למושב שבו התיישבו עולים מצפון אפריקה (טריפולטאים 50%, מרוקאים 35%, תוניסאים 15%) ומעיראק.

במושב מקיימים תפילות בשני בתי כנסת.

שם המושב הוא מהמקרא - אליפלט מוזכר בתנ"ך כאחד מבניו של דוד המלך וכאחד מגיבורי דוד

## קישורים חיצוניים

* אליפלט באתר הרשות לפיתוח הגליל
* 
* 

## הערות שוליים

קטגוריה:יישובים שהוקמו ב-1949
קטגוריה:מושבים
קטגוריה:מושבי תנועת המושבים
קטגוריה:הגליל העליון: יישובים
קטגוריה:רמת כורזים
קטגוריה:ישראל: יישובים הקרויים על שם אישים
קטגוריה:מושבים במחוז הצפון
כפר גדעון

**כְּפַר גִּדְעוֹן** הוא מושב מעורב בו חיים דתיים-חרדים לצד יהודים חילונים. המושב שוכן בעמק יזרעאל, 4 ק"מ צפונית לעפולה, בתחום השיפוט של המועצה האזורית עמק יזרעאל. היישוב נחצה על ידי כביש 60 ומנהרה מחברת בין שני חלקיו.

תחילה היה קרוי "קבוצת טרנסילבניה" ולאחר מכן "תל עדשים ב'". שמו הנוכחי מבוסס על שמו של השופט המקראי גדעון בן יואש שפעל בחבל ארץ זה.

## הקמת היישוב
230px|ממוזער|אפיית לחם בכפר גדעון, 1926
היישוב הוקם בשנת 1923 על ידי עולים מטרנסילבניה שהושפעו רבות מהשקפתו הציונית של רבה של קלויזנבורג, הרב משה שמואל גלזנר. בין העולים היה הרב משה רוזנבליט, הרב פנחס ליכטנשטיין, רבה של מאטש בטרנסילבניה, שהתמנה כרב המושב. לימים עקר הרב ליכטנשטיין עם משפחת בנו יהושע ועוד כמה משפחות לשכונת גבעת שאול בירושלים, שבה הקימו כולן רפתות לפרנסתן והאב פנחס מונה לימים לרב גבעת שאול

המושב תוכנן ל-40 משפחות על שטח של 4000 דונם של הקרן הקיימת. לאחר ניכוי שטחים ציבוריים, לכל מתיישב ניתנו 79 דונם, מתוכם 38 דונם מאחורי כל בית. בהתחלה התיישבו במקום 6 משפחות ולאחר כשנה הגיעו שאר המשפחות.

המושב עסק בשנים הראשונות בנטיעת עצי פרי, במיוחד גפנים, ובהקמת רפתות למשק חלב. הובלת החלב לתחנת הרכבת נעשתה במשותף עם תל עדשים ומזרע. כן ניהל המושב עדר כבשים משותף. בשנתיים הראשונות הובאו מים מבאר בבלפוריה. בהמשך הוקמה בריכה משותפת לכפר גדעון, תל עדשים ומזרע שהקלה במעט את בעיית המים אך לא הביאה פתרון מלא.

בשנות ה-50 נחלק היישוב בין 24 משפחות שתמכו בקו מסורתי ובאורח חיים חרדי, ל-16 משפחות שנטו לקו חילוני.

## חינוך ודת
ביישוב בתי-ספר יסודיים חרדיים לבנים ולבנות, שמרבית תלמידיהם באים מיישובי הסביבה.

רב המושב הוא הרב אברהם הלוי ליפשיץ.

## ראו גם
*גדעונה - יישוב סמוך בשם דומה

## קישורים חיצוניים

* כפר גדעון באתר הרשות לפיתוח הגליל
* תמונות מאוסף כפר גדעון מתוך האוספים הדיגיטליים של ספריית יונס וסוראיה נזריאן, אוניברסיטת חיפה
* 
*
* 

## הערות שוליים

קטגוריה:מושבים
קטגוריה:עמק יזרעאל
קטגוריה:יישובים דתיים בישראל
קטגוריה:ישראל: יישובים הקרויים על שם אישים
קטגוריה:יישובים שהוקמו ב-1923
קטגוריה:מושבים במחוז הצפון
אלוני יצחק

**אַלּוֹנֵי יִצְחָק** הוא כפר נוער פנימייה באזור הצפון ליד גבעת עדה, מצפון לקיבוץ כפר גליקסון, השייך למועצה אזורית מנשה.

## היסטוריה
כפר הנוער הוקם בשנת 1948 על ידי יחיאל חריף, על מנת לקלוט ילדים ניצולי שואה מארצות אירופה. הוא נקרא על שמו של יצחק גרינבוים שהיה ממנהיגי התנועה הציונית בפולין, חבר הסיים הפולני, חבר מנהלת העם ושר הפנים הראשון של מדינת ישראל.

כיום הכפר קולט ילדים מכל רחבי העולם מכיתות ז'- יב'. אלוני יצחק הוא פנימייה, אך לומדים בה גם תלמידי חוץ שחוזרים לביתם כל יום. בפנימייה כ-300 תלמידים מכל רחבי הארץ, ועוד כ-200 תלמידי חוץ, תושבי הסביבה הקרובה. 77.7% של בוגרי 2016 זכאים לבגרות. חלק לא קטן מהבוגרים, אף ממשיכים לאוניברסיטה.

הפנימייה קולטת נוער מהתפוצות, בתוכניות שונות של משרד החינוך, בהן הכרת הארץ ולימוד עברית.

## ראו גם
* שמורת אלוני יצחק

## קישורים חיצוניים

*אתר כפר הנוער
* 

## הערות שוליים

[250px|ממוזער|[רוז לוריא הלפרין נשיאת ההסתדרות הציונית הדסה, מניחה אבן פינה למבנה פנימייה בכפר הנוער אלוני יצחק, 1950]]

אלוני יצחק
קטגוריה:מועצה אזורית מנשה: חינוך
קטגוריה:יישובים שהוקמו ב-1948
קטגוריה:ישראל: יישובים הקרויים על שם אישים
קטגוריה:רמות מנשה: יישובים
אליקים

**אֶלְיָקִים** הוא מושב עובדים באזור הצפון ברמות מנשה ממערב ליקנעם, השייך למועצה אזורית מגידו. שמו של היישוב הוא כשמו הראשון של המלך יהויקים מלך יהודה.
## היסטוריה
היישוב הוקם בשנת 1949 כמושב עובדים על ידי עולים מתימן, על אדמות הכפר הערבי אום א-זינאת שתושביו נמלטו ממנו במלחמת העצמאות. עד תחילת 1952 נרשמה עזיבה רבה. המושב נמצא בסמוך למחלף אליקים על כביש 6 ובסמוך לבא"פ אליקים. 

בסמוך למושב השוכן על קו פרשת המים של רמות מנשה מתחיל אפיק הזרימה של נחל תות הזורם לכיוון דרום-מערב, ונחל יקנעם הזורם לכיוון צפון-מזרח.

## קישורים חיצוניים

* אליקים באתר מועצה אזורית מגידו
* אליקים באתר הרשות לפיתוח הגליל

## הערות שוליים

[ימין|ממוזער|250px|הצבת השלט "אליקים", [1950]]

קטגוריה:יישובים שהוקמו ב-1949
קטגוריה:מושבי תנועת המושבים
קטגוריה:רמות מנשה: יישובים
קטגוריה:ישראל: יישובים הקרויים על שם אישים
קטגוריה:מושבים
קטגוריה:מושבים במחוז הצפון
סאלח טריף

**סאלח טריף** (בערבית: **صالح طريف**; תעתיק מדויק: **צאלח טריף**; נולד ב-9 בפברואר 1954 בג'וליס) הוא איש ציבור דרוזי-ישראלי, שכיהן כחבר הכנסת ושר. היה השר הלא יהודי הראשון שכיהן בממשלות ישראל. דודו היה השייח' אמין טריף, שהיה מנהיגה הרוחני של העדה הדרוזית במשך שנים רבות, ואחיינו, שייח' מוואפק טריף, הוא המנהיג הרוחני של העדה כיום.

## קורות חיים
[260px|ממוזער|שמאל|סאלח טאריף עם [מוואפק טריף ושגריר ארצות הברית דן שפירו במוזיאון המורשת הדרוזית בג'וליס, יולי 2012]]
נולד בג'וליס ב-1954. שירת בצה"ל והשתחרר בדרגת סרן. לאחר שחרורו, בשנת 1983 התקבל ללימודים באוניברסיטת חיפה והשלים תואר ראשון. במקביל, פנה לפוליטיקה ובאותה שנה נבחר לראש המועצה המקומית ג'וליס. טריף החזיק בתפקיד עד שהפסיד בבחירות המקומיות בנובמבר 1993.

בפברואר 1992 נכנס לראשונה לכנסת ה-12 מטעם מפלגת העבודה עם התפטרות עזר ויצמן מהכנסת. וכיהן ברציפות עד הכנסת ה-15.

בממשלת שרון כיהן כשר בלי תיק הממונה על המגזר הערבי, וכשר לענייני מיעוטים במשרד ראש הממשלה. כך, היה לשר הלא-יהודי הראשון בישראל. בעקבות ההחלטה להעמידו לדין באשמת שוחד, מרמה והפרת אמונים, נאלץ להתפטר מהממשלה בינואר 2002.

עם התפטרותו מממשלת שרון, ביקש טריף מוועדת הכנסת להסיר את חסינותו. הוא עמד לדין בבית משפט השלום בראשון לציון, ובדצמבר 2003 הורשע במתן שוחד ובמרמה והפרת אמונים, ונגזרו עליו 6 חודשי עבודות שירות, קנס בסך 25,000 ש"ח ו-18 חודשי מאסר על-תנאי. ערעוריו לבית המשפט המחוזי, ובהמשך לבית המשפט העליון נדחו שניהם.

בבחירות לכנסת ה-16 לא הוצב ברשימת מפלגתו במקום אשר איפשר לו להיכנס לכנסת. בשלהי הכנסת ה-16 חזר טריף לכהן כחבר הכנסת במקום עמרם מצנע, שהתפטר. טריף סירב להישבע אמונים, כל עוד לא הסתיימו ההליכים המשפטיים נגדו, אולם נקבע כי אין בכך כדי למנוע ממנו מלכהן. טריף עצמו התפטר כעבור חודשיים, ופינה את מקומו לרונן צור.

## קישורים חיצוניים

* 
* יצחק בן-חורין, עולמות מתנגשים בג'וליס, (המשך הכתבה), מעריב סופשבוע, 27 בדצמבר 1987

## הערות שוליים

קטגוריה:חברי כנסת דרוזים
קטגוריה:ראשי מועצת ג'וליס
קטגוריה:בוגרי אוניברסיטת חיפה
קטגוריה:סגני יושב ראש הכנסת בכנסת השלוש עשרה
קטגוריה:ראשי רשויות מקומיות מטעם העבודה
קטגוריה:חברי הכנסת מטעם המערך עבודה-מפ"ם
קטגוריה:חברי הכנסת מטעם העבודה
קטגוריה:חברי הכנסת מטעם ישראל אחת
קטגוריה:חברי הכנסת מטעם עבודה-מימד
קטגוריה:חברי הכנסת מטעם העבודה-מימד-עם אחד
קטגוריה:שרים בלי תיק בממשלות ישראל
קטגוריה:פוליטיקאים ישראלים שהורשעו בדין
קטגוריה:מורשעים בעבירות מרמה והפרת אמונים בישראל
קטגוריה:חברי הכנסת השתים עשרה
קטגוריה:חברי הכנסת השלוש עשרה
קטגוריה:חברי הכנסת הארבע עשרה
קטגוריה:חברי הכנסת החמש עשרה
קטגוריה:חברי הכנסת השש עשרה
קטגוריה:יושבי ראש ועדת הכנסת
קטגוריה:יושבי ראש ועדת הפנים והגנת הסביבה
קטגוריה:פוליטיקאים דרוזים ישראלים
קטגוריה:ישראלים שנולדו ב-1954
כפר ברוך

ממוזער|שמאל|260px|אנדרטה בכפר ברוך להנצחת חללי כוחות הביטחון
**כְּפַר בָּרוּךְ** הוא מושב בעמק יזרעאל, השוכן 5 ק"מ דרומית-מערבית למגדל העמק, בתחום השיפוט של המועצה האזורית עמק יזרעאל.

## היסטוריה
בשנת 1925 רכשה הקרן הקיימת 27,553 דונם בוורקני, מדרום לנהלל. באמצע 1926 הוקצו כספים להכשרת הקרקע. 

עוד לפני הקמת כפר ברוך, עלו למקום קבוצה של חברי הפועל המזרחי. הם טענו שהובטח להם שיזכו להתיישב בשטח שנרכש עתה על ידי הקרן הקיימת והוקמו עליה כפר יהושע, רמת דוד, כפר חסידים וכפר ברוך, אך ההבטחה לא קויימה. הם עלו למקום בחשוון תרפ"ז ובמשך כמה שבועות חרשו את הקרקע. אולם משאזלה אספקתם קבלו את הצעת המוסדות המיישבים לעבור להכשרה בכפר סבא.

בתחילה ביקשה ועדת השמות של הקרן הקיימת לקרוא למקום "בית ירק", אולם לאחר מכן הוחלט לקוראו על שמו של ברוך כהנא, נדבן יהודי מפלוישט שברומניה, אשר הוריש את עזבונו לקק"ל בתמורה להנצחת שמו ביישוב חקלאי.

בתחילה תוכנן להקים על אדמת וורקני שלושה מושבים נפרדים על ידי: קבוצת המושבה הארצית הרומנית, לה אושרה הקצאה ל-60 משפחות (מתוכה, שטח ל-20 משפחות לעלייה על הקרקע בתרפ"ז), קבוצה של בני עדות המזרח עולי הקווקז, בולגריה וכורדיסטן, לה אושרו שטחים לאכלוס 20 משפחות בשנת תרפ"ז וכן שטח לקבוצה של בני המעמד הבינוני, לה אושרה הקצאת שטח בתרפ"ז ל-20 משפחות מתוך 40. 

המקום יושב על ידי שתי קבוצות, קבוצה רומנית בצפון וקבוצת בני עדות המזרח בדרום. במאי 1927 היו במקום 17 משפחות של בני עדות המזרח ו-10 משפחות של רומנים. בני המעמד הבינוני לא הגיעו כלל. בתחילה התנהלו הקבוצות בנפרד, אך בשנת 1930 הוקם ועד מאוחד. מצבה של הקבוצה הרומנית היה יותר טוב הודות לסיוע שהגיע מרומניה. בשנת 1937 נדרשה למקום תוספת של מתיישבים על מנת שיוכל להתרומם, אולם בגלל היחסים המתוחים בתוך המושב לא נמצאו אנשים שמוכנים להצטרף. בנובמבר 1939 דווח על חובות שהמושב אינו מצליח לכסות. בינואר 1948 החליט המושב על הצטרפות להסתדרות ולתנועת המושבים. עד אז המושב לא השתייך לאף ארגון ושיווק את תוצרתו באופן עצמאי.

ביולי 1932 נהרג בשדות המושב ערבי שהשתייך לקבוצה שהעלתה את בהמותיה על שדות הקיבוץ. במהלך המרד הערבי הגדול סבל המקום מספר פעמים מיריות. גם במהלך מלחמת העצמאות נורו על כפר ברוך יריות.

## המושב בשנות האלפיים
כלכלת חברי המושב מבוססת על חקלאות, תיירות ועבודה מחוץ למושב. היישוב נמצא ליד מאגר כפר ברוך, המהווה חלק ממערכת אזורית לשימוש במים מושבים להשקיה חקלאית.

בשנת 2008 החל בכפר ברוך אכלוסה של שכונת הרחבה, אשר תושביה אינם חברים באגודה החקלאית.

במהלך העבודות להקמת מסילת העמק בעשור השני של המאה ה־21, נבנתה תחנת הרכבת מגדל העמק – כפר ברוך כ־1.5 ק"מ מצפון-מזרח למושב.

## קישורים חיצוניים

* 

## הערות שוליים

קטגוריה:יישובים שהוקמו ב-1926
קטגוריה:מושבי תנועת המושבים
קטגוריה:עמק יזרעאל
קטגוריה:ישראל: יישובים הקרויים על שם אישים
קטגוריה:מושבים במחוז הצפון
נבחרת איי פארו בכדורגל

**נבחרת איי פארו בכדורגל** היא קבוצת הכדורגל הלאומית של איי פארו.

נחשבת לנבחרת חלשה, שמעולם לא העפילה לטורניר בינלאומי חשוב.  אף על פי שהנבחרת קיימת מאז 1930, הן פיפ"א והן אופ"א לא מחשיבות את משחקיה שנערכו לפני 1988 כרשמיים. נבחרת המדינה הקטנה רשמה הישג ב-12 בספטמבר 1990 כאשר הפתיעה וניצחה את נבחרת אוסטריה החזקה בתוצאה 0–1 במהלך מוקדמות יורו 1992.

במהלך מוקדמות יורו 2016 ניצחה נבחרת איי פארו פעמיים את נבחרת יוון, במשחק החוץ ובמשחק הבית.

משנת 2019 ועד ל-2024 הוקאן אריקסון היה מאמן הנבחרת.

## גביע העולם בכדורגל
* 1930 עד 1990 - לא נרשמה
* 1994 עד 2026 - לא העפילה

## אליפות אירופה בכדורגל
* 1960 עד 1988 - לא נרשמה
* 1992 עד 2024 - לא העפילה

## ליגת האומות של אופ"א

:*משחקי תיקו כוללים גם משחקים שהוכרעו בבעיטות הכרעה
## שיאי שחקנים
נכון ל-8 בספטמבר 2025. *לאחר משחק נגד *
:שחקנים **מודגשים** הם שחקנים שעדיין פעילים בנבחרת.

### שיאני ההופעות

### מלכי השערים

## תלבושות לאורך השנים
נבחרת פארו עולה באופן מסורתי לובשת מדים המזכירים את דגל המדינה, לרוב לבנים עם גימורים אדומים וכחולים. במערכות החוץ, הכחול בהיר שולט, עם גימורים לבנים ואדומים.
#### ספקי ערכות

## קישורים חיצוניים

* 
* 
* 
* 

## הערות שוליים

קטגוריה:איי פארו: כדורגל
איי פארו
מסעות טאף

**מסעות טאף** (באנגלית: **Tuf Voyaging**) הוא ספר המקבץ סיפורי מדע בדיוני קצרים שנכתבו בידי ג'ורג' ר. ר. מרטין על עולם מסוים. הסיפורים נכתבו בשנות ה-70 המאוחרות ואילך, ופורסמו כאוסף ב-1987.

הספר עוסק בהרפתקאות שעובר האבילנד טאף - סוחר חלל קרח, שמן, אדיש וחובב בדידות וחתולים. הודות לשחיתויות ולרמאויות של אלו מסביבו, טאף הופך להיות הקפטן של ספינת זריעה באורך 30 קילומטר, ספינת מלחמה אדירה עם מכשור הנדסה אקולוגית מתקדם. טאף נוסע ברחבי הגלקסיה ומציע את שירותיו לעולמות במשבר, ולפעמים כופה עליהם פתרונות משלו. הספר שנון, מתובל בהומור שחור ועוסק בכוח מוחלט, חתולים, איכות הסביבה, פיצוץ אוכלוסין ובטעמן הנפלא של פטריות. הוא נחשב בידי רבים לעבודה המוקדמת הטובה ביותר של מרטין.

## קישורים חיצוניים

*האתר הרשמי של ג'ורג' מרטין

קטגוריה:ספרי מדע בדיוני
קטגוריה:ספרי 1987
קטגוריה:ספרי ג'ורג' ר. ר. מרטין
קטגוריה:ספרי הוצאת אופוס
נבחרת מקדוניה הצפונית בכדורגל

**נבחרת מקדוניה הצפונית בכדורגל** היא נבחרת הכדורגל הלאומית של מקדוניה הצפונית.

מדינת מקדוניה הייתה ברוב המאה ה-20 חלק מהפדרציה היוגוסלבית, שהייתה מיוצגת על ידי נבחרת כדורגל מצליחה, אך בעקבות פירוק יוגוסלביה בתחילת שנות ה-90 הכריזה מקדוניה על עצמאותה, דבר שהוביל, בין השאר, להקמת נבחרת משלה. משחקה הראשון של נבחרת מקדוניה התקיים ב-13 באוקטובר 1993 נגד סלובניה, במשחק שהסתיים בניצחון 4:1 לזכות מקדוניה.

ב-12 בנובמבר 2020 ניצחה הנבחרת 0-1 את נבחרת גאורגיה והעפילה לראשונה בתולדותיה לאליפות אירופה, יורו 2020.

## כל [[גביע העולם בכדורגל|גביעי העולם]]
* 1930 עד 1990 - לא נרשמה. הייתה חלק מיוגוסלביה.
* 1994 לא נרשמה
* 1998 עד 2026 - לא העפילה.

## כל גביעי אירופה

:*משחקי תיקו כוללים גם משחקים שהוכרעו בבעיטות הכרעה

## ליגת האומות של אופ"א

:*משחקי תיקו כוללים גם משחקים שהוכרעו בבעיטות הכרעה

## שחקנים
### סגל הנבחרת
להלן סגל הנבחרת לקראת משחקי יורו 2020

הנתונים מעודכנים נכון ל-22 ביוני 2021 לאחר המשחק נגד נבחרת הולנד במסגרת שלב הבתים ביורו 2020

### שחקנים מפורסמים
* דרקו פאנצ'ב
* גוראן פאנדב

## שיאי שחקנים
נכון ל-18 בנובמבר 2025. *לאחר המשחק מול *
:כתב **מודגש** מסמל שחקן פעיל בנבחרת.

### שיאני ההופעות
[ממוזער|'''[גוראן פאנדב''' שיאן ההופעות (122) ומלך שערי (38) נבחרת מקדוניה בכל הזמנים.]]

### מלכי השערים

## מלבישות

## קישורים חיצוניים

* 

## הערות שוליים

קטגוריה:מקדוניה הצפונית: כדורגל
מקדוניה
נבחרת אלבניה בכדורגל

**נבחרת אלבניה בכדורגל** היא נבחרת הכדורגל הלאומית של אלבניה.  בעשורים שלאחר מלחמת העולם השנייה אלבניה נחשבה לאחת הנבחרות החלשות באירופה. מאז תחילת המאה ה-21, עם יציאתם של כדורגלנים מאלבניה לליגות מקצועניות באירופה, ועם שיתופם של כדורגלנים בעלי שורשים אלבניים המתגוררים בארצות בהן ענף הכדורגל מפותח, עלה מעמדה, והיא משתייכת כיום לדרג הבינוני ביבשת. הנבחרת העפילה פעמיים לאליפות אירופה בכדורגל (ב-2016 ו-2024), ובשתי הפעמים הודחה בסיבוב הראשון.

נבחרת אלבניה נוהגת לארח את משחקיה באצטדיון אייר אלבניה שהוקם בשנת 2019 המכונה גם **ארנה קומבטארה** (האצטדיון הלאומי).

## גביע העולם בכדורגל
*1930 עד 1962 - לא נרשמה
*1966 - לא העפילה
*1970 - לא נרשמה
*1974 עד 2026 - לא העפילה

## אליפות אירופה בכדורגל

:*משחקי תיקו כוללים גם משחקים שהוכרעו בבעיטות הכרעה

## ליגת האומות של אופ"א

:*משחקי תיקו כוללים גם משחקים שהוכרעו בבעיטות הכרעה

## אצטדיון
ממוזער|upright=1.5|אצטדיון אייר אלבניה
במשך יותר מ-60 שנה שימש אצטדיון כמאל סטפא כאצטדיון הראשי של אלבניה, והיווה ביתה של נבחרת אלבניה, בעשור הראשון של המאה ה-21 בעקבות הידרדרות במצבו של האצטדיון כתוצאה מהתיישנות, החלו דיונים באפשרות לשפץ את המתקן, או לבנות אצטדיון חדש באותו מקום. ב-2 בפברואר 2011, התקבלה החלטה שלכבוד יום השנה ה-100 לעצמאות אלבניה, שיחול בשנת 2012, ייבנה אצטדיון לאומי חדש בטירנה בעל קיבולת של 33,000 מקומות. המימון היה אמור להגיע כולו מקופת המדינה, מה שהפיל לבסוף את הפרויקט מפני שהמדינה לא יכלה לשאת בהוצאות. בשנת 2015 נעשה ניסיון נוסף למימון הפרויקט על ידי חברה פרטית שדרשה לקבל הלוואה בערבות המדינה, וגם ניסיון זה נכשל. לבסוף הוגשה הצעה חדשה לאצטדיון בעל קיבולת של 22,500 מקומות, שהתקבלה. ב-21 באפריל 2016 הפרויקט הוצג רשמית, וב-9 ביוני 2016 החלה הריסת האצטדיון הישן ובניית האצטדיון החדש. בשלב התכנון ובמהלך הצגתו, הפרויקט קיבל את השם "**ארנה קומבטארה**", (האצטדיון הלאומי) שהפך לשם הנפוץ והיה בשימוש נרחב לאורך כל בנייתו. ב-17 בנובמבר 2019 נחנך האצטדיון באופן רשמי, במשחק במסגרת מוקדמות יורו 2020 שנערך בין נבחרות אלבניה וצרפת, בו נכחו מעל ל-21,000 צופים. ובו הפסידה הנבחרת המארחת 0–2. ומאז הפך האצטדיון שקיבל את השם אצטדיון אייר אלבניה לאצטדיון הלאומי של אלבניה.

## שחקנים
ממוזער|upright=1.5|נבחרת אלבניה בכדורגל (2016)
### סגל הנבחרת
להלן סגל נבחרת אלבניה לקראת משחקי יורו 2024

נתוני הופעות ושערים נכונים ל-26 במרץ 2024

### שחקנים מפורסמים

*ארווין סקלה
*נעים קריזיו
*חמדי סליחי
*אלטין ללה
*אטריט ברישה

## שיאי שחקנים
נכון ל-26 במרץ 2026. *לאחר המשחק מול *
:שחקנים **מודגשים** הם שחקנים פעילים בנבחרת.
### שיאני ההופעות
[ממוזער|'''[אלסייד היסאי''' שיאן ההופעות (98) בנבחרת אלבניה בכל הזמנים.]]

### מלכי השערים

## מלבישות

## קישורים חיצוניים

* 

* התאחדות הכדורגל האלבנית

## הערות שוליים

קטגוריה:אלבניה: כדורגל
אלבניה
איילת השחר

**אַיֶּלֶת הַשַּׁחַר** הוא ביטוי בעברית שמקורו בתנ"ך, המתייחס לכוכב לכת המופיע זמן מועט לפני זריחת השמש ומסמן את "האור הראשון של הבוקר".

קטגוריה:פירושון ספרים
ליבנים

**ליבנים (לִבְנִים)** הוא מושב חקלאי וקהילתי בגליל העליון, צפונית-מערבית לכנרת במערב בקעת גנוסר השייך למועצה אזורית מרום הגליל.

המושב תוכנן כחלק מהגוש המזרחי של תוכנית המצפים בגליל.
המושב הוקם בשנת 1982 על ידי 10 אנשים מהמושבים בסביבה כמושב עובדים.

בשנת 1989 המושב החקלאי פתח את זרועותיו לתושבים נוספים.

שמו של המושב הוא כשם עצי הליבנה הגדלים באזור.

מושב ליבנים מונה כמאה משפחות.

## קישורים חיצוניים

* ליבנים באתר הרשות לפיתוח הגליל
* ליבנים - האתר הרשמי של היישוב

## הערות שוליים

קטגוריה:יישובים שהוקמו ב-1982
קטגוריה:מושבי תנועת המושבים
קטגוריה:מושבים במחוז הצפון